Diari Oficial de la Generalitat Valenciana


Sumari del DOGV 3474, del 15-04-1999 (1999/3256)

ACORD de 30 de març de 1999, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de la Diputació Provincial d'Alacant.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3474

Data del DOGV
:   15-04-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/3256


Data del document
:   30-03-1999

Organisme emissor
:   Conselleria de Presidència

Tipus de document
:   Acord

Descriptors 

:   * expropiació
    * administració local

ACORD de 30 de març de 1999, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de la Diputació Provincial d'Alacant. [1999/S3256]
  
El Govern Valencià, en la reunió del dia 30 de març de 1999, adoptà l'acord següent:
  
La Diputació Provincial d'Alacant, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'eixamplament i millora de la carretera AP-1394, des de la N-322 fins a l'estació de Calp.
  
Aquesta declaració d'urgent ocupació es justifica per les raons següents:
  
La carretera presenta un intens trànsit turístic estacional amb un creixement important en els últims anys paral·lel al desenvolupament de noves urbanitzacions.
  
Les condicions de traçat i ferm de la carretera són molt millorables, i l'ample mitjà de calçada és de 4,5 m. L'estat del ferm és molt deficient, i es troba deteriorat.
  
De l'anterior es dedueix que la carretera té unes condicions de perillositat per al trànsit vial.
  
En el projecte es preveu l'ampliació de la plataforma a 8,00 m, i dotar la carretera de voreres d'emergència d'1 m inexistents en l'actualitat.
  
Les revoltes es rectifiquen en tots els casos possibles, ampliant radis i fins i tot eliminant alguna d'aquestes. Finalment, es preveu el pavimentat amb mescles bituminoses de tota la carretera.
  
Per tant, la urgència per a les obres previstes en el projecte de referència té com a fonament general la millora de la seguretat vial en dita carretera.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals no van presentar al·legacions. En l'expedient consten l'aprovació del projecte d'obres, l'acta de replantejament i retenció de crèdit.
  
Per tot això i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià
  
ACORDA
  
Declarar la urgent ocupació dels béns i drets subjectes a expedient d'expropiació forçosa instruït per la Diputació Provincial d'Alacant per a l'execució del projecte d'eixamplament i millora de la carretera AP-1394, des de la N-322 fins a l'estació de Calp.
  
Relació de béns afectats
  
Finques afectades al terme municipal de Calp
  
Finca Interessats Referència Superfície
  
 Domicili cadastral a expropiar
  
 (Pol./Parc.)/ (m2)
  
 Naturalesa
  
2DER Enrique Llinares Sala
  
 c/ Capitán Pérez Jordá 15
  
 03976 Calp 42680-02/Urbà 92
  
3DER Roque Pineda Martínez
  
 Av. Gorria 28, 8e, D
  
 29996 Málaga 42075-03/Urbà 185
  
4DER Rosa Fluxá Llopis
  
 c/ Géminis 5, 1r, C
  
 03180 Alacant 42372-04/Urbà 199
  
5DER Adelina Cabrera Giner
  
 c/ Dr. Marañón 51, 13, C
  
 29557 Málaga 42744-05/Urbà 51
  
6DER José Montaner Auxina
  
 c/ José Antonio 10, baix
  
 03095 Calp 42292-06/Urbà 54
  
7DER Rosa Fluxá Llopis
  
 c/ Géminis 5, 1r, C
  
 03609 Alacant 42160-07/Urbà 40
  
9IZD Enrique Llinares Sala
  
 c/ Capitán Pérez Jordá, 15
  
 03872 Calp 41851-09/Urbà 118
  
ADER Roque Pineda Martínez
  
 Av. Gorria 28, 8e, D
  
 29924 Málaga 43012-04/Urbà 14
  
BDER Roque Pineda Martínez
  
 Av. Gorria 28, 8e, D Pol.2/Parc.37
  
 29489 Málaga Cat. antic/Rústic 711
  
10IZD Rosa Fluxá Llopis
  
 c/ Géminis 5, 1r, C
  
 03970 Alacant 41622-10/Urbà 23
  
11IZD José Montaner Auxina
  
 c/ José Antonio, 10, Baix
  
 03397 Calp 41974-11/Urbà 19
  
12IZD Adelina Cabrera Giner
  
 c/ Dr. Marañón, 51, 13, C
  
 29263 Málaga 41285-11/Urbà 6
  
25DER Nicolás Baidal Serra
  
 Partida de l'Estació II 3 K
  
 03505 Calp 41459-25/Urbà 47
  
El present acord haurà de publicar-se en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen patit en relacionar els béns afectats per la urgent ocupació.
  
Contra aquest acord, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana, de conformitat amb allò que s'ha establit en els articles 48 i 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, tot això sense perjuí que les persones interessades puguen utilitzar qualsevol altra via que estimen oportuna.
  
València, 30 de març de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO